text: I 1488 miheca 1 folad 8 romi’ad ikor, nawhani o ta’akay faliyos patalatimolen ko tamina ni Dias, miraay to hekal no riyar calay no Africa faniyot, orasaka caay kanengneng ningra ko katimolay a Africa faniyot[90][91]. Saka 5 folad, ci Dias tangasa i kawali a hekal no Africa faniyot, sacisowal sa cingra to “Rio do Infante alo’” (aniniay Groot alo’). I pipatikoan i, manengneng ni Dias ko ceca masangoso’ay no riyar, pangangan han ningra “Cabo das Tormentas” [90][91]. Patiko ko Portugal i, Portugal a hongti ci Johnnes saka 2 liyaw han to ningra pangangan koni to “Cabo da Boa Esperança”, nawhani o pita’elifan nai Europe tayra i Asia ko nian, nanoya o saka kadofah a cidafong no Portugal koni[90][91][92].